Diari Oficial de la Generalitat Valenciana


Sumari del DOGV 9669, del 25-08-2023 (2023/8954)

RESOLUCIÓ de 19 de gener de 2023, del Servei Territorial d'Indústria, Energia i Mines de Castelló, per la qual s'atorga autorització administrativa prèvia i autorització administrativa de construcció, per a la reforma de línia elèctrica d'alta tensió subjecta a avaluació ambiental, al terme municipal de les Useres. Expedient ATLINE/2018/99/12.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9669

Data del DOGV
:   25-08-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/8954


Data del document
:   19-01-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 19 de gener de 2023, del Servei Territorial d'Indústria, Energia i Mines de Castelló, per la qual s'atorga autorització administrativa prèvia i autorització administrativa de construcció, per a la reforma de línia elèctrica d'alta tensió subjecta a avaluació ambiental, al terme municipal de les Useres. Expedient ATLINE/2018/99/12. [2023/8954]  
  
Presentada sol·licitud d'autorització administrativa prèvia i autorització administrativa de construcció relativa a la instal·lació elèctrica indicada més avall, i amb base en els següents  
  
Fets  
  
Primer. En data 26 de juny de 2018 s'inicia l'expedient ATLINE/2018/99/12, amb sol·licitud prèvia presentada en aquest servei territorial per Iberdrola Distribución Eléctrica, SAU, ara denominada I-DE Redes Eléctricas Inteligentes, SAU, amb CIF S96163654.  
Segon. En data 6 de juliol de 2018 es presenta la liquidació de la taxa corresponent.  
Tercer. L'objecte de la reforma d'una línia elèctrica aèria existent i en funcionament, de 20 kV i 3.714 metres de longitud, al terme municipal de les Useres, pretén millorar la qualitat de subministrament en la zona, augmentar la capacitat portant de la línia, així com les seues condicions tècniques. Per a això es preveu la substitució del conductor existent tipus LA56 pel tipus LA100, i dels 71 suports existents en l'actualitat, el projecte contempla l'eliminació de 32 suports, la substitució de 33 suports de fusta per suports de gelosia metàl·lica amb fonamentació monobloc i el manteniment d'uns altres 6 suports per substitució d'aïllament i col·locació de cadenes.  
Quart. Sol·licitada una avaluació d'impacte ambiental simplificada, en data 17 de novembre de 2022 la Direcció General de Qualitat i Educació Ambiental emet un informe, expedient 31/2021/AIA (URL de validació: https://www.tramita.gva.es/csv-front/index.faces'cadena=bqf8bed2:UHC9R1GM:S1E4KD51), en el qual es conclou que «el projecte, en els termes previstos, no tindrà efectes adversos significatius sobre el medi ambient i no requereix avaluació d'impacte ambiental ordinària».  
Cinqué. Examinada la documentació aportada, en data 16 de gener de 2023 s'emet una proposta de resolució favorable per la Secció d'Energia.  
  
Fonaments de dret  
  
Primer. La instrucció d'aquest procediment és competència del Servei Territorial d'Indústria, Energia i Mines de Castelló, segons l'Ordre 10/2022(1), de 26 de setembre, de la Conselleria d'Economia Sostenible, Sectors Productius, Comerç i Treball, mitjançant la qual es desplega el Decret 175/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball i la resolució correspon a la persona titular de la direcció del servei territorial esmentat.  
  
Segon. Llei 24/2013(2), de 26 de desembre, del sector elèctric.  
Tercer. Decret 88/2005(3), de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana.  
Quart. Reial decret 223/2008(4), de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09.  
Cinqué. Llei 21/2013(5), de 9 de desembre, d'avaluació ambiental.  
Sisé. Llei 2/1989(6), de 3 de març, de la Generalitat Valenciana, d'impacte ambiental.  
El cap del Servei Territorial d'Indústria, Energia i Mines, en l'àmbit de les competències que té atribuïdes, RESOL:  
  
Primer  
Atorgar al peticionari l'autorització administrativa prèvia de la instal·lació elèctrica que s'indica:  
Peticionari: I-DE Redes Eléctricas Inteligentes, SAU.  
Emplaçament de la instal·lació: terme municipal de les Useres, Castelló.  
Projecte/avantprojecte. Denominació: CS-53/18 Projecte de reforma de línia aèria trifàsica a 20 kV, simple circuit tipus 100-AL1-ST1A, entre suports existents núm. 240226 fins al suport de la línia L19 Atzeneta del Maestrat de l'ST l'Alcora.  
  
Característiques principals:  
  
Núm. de registre de línies: --- Tipus: aèria  
Tensió: 20 kV Longitud total: 3.714 m  
Longitud aèria: 3.714 m Longitud subterrània: 0 m  
  
  
Pressupost: 42.333,27 euros.  
  
Segon  
Atorgar al peticionari l'autorització administrativa de construcció del projecte d'execució de la instal·lació. En l'execució del projecte es tindran en compte les següents condicions:  
1. Les obres hauran de realitzar-se d'acord amb el projecte presentat i, si és el cas, annexos tècnics posteriors a aquest aportats.  
2. El peticionari haurà de tindre en compte les prescripcions disposades en els reglaments vigents, així com els condicionats imposats pels organismes afectats.  
3. L'execució de la reforma haurà d'ajustar-se a l'indicat en l'informe d'impacte ambiental per la Direcció General de Qualitat i Educació Ambiental, de 17 de novembre de 2022, expedient 31/2021/AIA, a les previsions del projecte, del document ambiental en els termes de l'esmentat informe, i en particular:  
3.1. Atés que l'actuació se situa en terreny forestal inclòs en el PATFOR, s'atindrà al que es disposa en el Decret 58/2013, de 3 de maig, del Consell, pel qual s'aprova el Pla d'acció territorial forestal de la Comunitat Valenciana, a més d'atendre el Decret 7/2004, de 23 de gener, del Consell de la Generalitat, pel qual s'aprova el plec general de normes de seguretat de prevenció d'incendis forestals a observar en l'execució d'obres i treballs que es realitzen en terreny forestal o en els seus voltants.  
3.2. El projecte haurà d'incorporar el preceptiu estudi de gestió de residus de construcció i demolició, d'acord amb l'RD 105/2008, d'1 de febrer.  
3.3. S'incorporaran les mesures de prevenció de col·lisió i electrocució de l'avifauna d'acord amb les prescripcions que estableix el Reial decret 1432/2008, de 29 d'agost.  
4. El titular donarà compte de la terminació de les obres mitjançant la presentació de la sol·licitud d'autorització d'explotació, en els termes establits en els articles 12 o 18 del Decret 88/2005, segons el tipus d'instal·lació de què es tracte.  
5. El titular disposa d'un termini de dotze mesos comptats des de la recepció d'aquesta resolució per a la presentació de la sol·licitud d'autorització d'explotació, i pot, per raons justificades, sol·licitar pròrrogues d'aquest termini, segons el que s'estableix en l'article 11.3 del Decret 88/2005.  
6. En el cas que, per a finalitzar l'execució de la instal·lació objecte de projecte, es requerisca posar part d'aquesta en tensió, es procedirà d'acord amb les següents condicions:  
· Presentació de sol·licitud de finalització d'execució, a la qual s'acompanyarà el certificat de finalització parcial d'obra, subscrit per un tècnic competent i visat pel col·legi oficial corresponent, acreditatiu que la part de la instal·lació ja executada és conforme als reglaments tècnics en la matèria o, si no és possible, declaració responsable.  
  
· La finalització de l'execució es realitzarà sota la mateixa direcció d'obra que l'anterior certificació, i s'ajustarà a les condicions tècniques i de seguretat reglamentàries.  
· L'empresa distribuïdora efectuarà totes les actuacions que considere necessàries de manera que quede garantit tant el manteniment de les condicions reglamentàries de la mateixa xarxa ja existent com la no pertorbació a altres instal·lacions o equips.  
· S'haurà de presentar, en el termini màxim de deu dies des de la completa execució de la instal·lació, la sol·licitud d'autorització d'explotació d'acord amb el que s'estableix en el Decret 88/2005.  
· Transcorregut un mes des que aquest servei territorial va diligenciar i va entregar el certificat de finalització parcial d'obra sense que per part del peticionari s'haja sol·licitat l'autorització d'explotació, es paralitzarà l'execució de la part d'instal·lació que se sol·licitava posar en tensió. En cas que aquesta instal·lació ja estiga en tensió, el peticionari haurà de procedir a la seua desconnexió a la finalització d'aquest termini.  
  
Tercer  
Publicar en el Diari Oficial de la Generalitat Valenciana aquesta resolució, d'acord amb el que es disposa en l'article 48 de la Llei 21/2013, de 9 de desembre, d'avaluació ambiental.  
L'Administració deixarà sense efecte aquesta resolució en qualsevol moment en què observe l'incompliment de les condicions imposades en aquesta.  
La present autorització s'atorga sense perjudici de les concessions, llicències i permisos, tant públics com privats, que siga necessari obtindre per part del sol·licitant de la instal·lació per a efectuar-la, d'acord amb altres disposicions que siguen aplicables i, especialment, les relatives a l'ordenació del territori i el medi ambient.  
Podrà ser causa de revocació d'aquesta resolució l'incompliment de les condicions expressades en aquesta, la variació substancial de les característiques descrites en la documentació presentada i que han determinat el seu atorgament o una altra causa excepcional que ho justifique.  
Contra aquesta resolució, que no posa fi a la via administrativa, es pot interposar un recurs d'alçada davant la Direcció General d'Indústria, Energia i Mines (c/ Democràcia, 77 - 46809 València) en el termini d'un mes, comptat a partir de l'endemà de la notificació de la present Resolució, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
Castelló de la Plana, 19 de gener de 2023.- El cap del Servei Territorial d'Indústria, Energia i Mines: Gerardo Nebot García.  
  
  
(1) https://dogv.gva.es/datos/2022/09/28/pdf/docv\_9437.pdf  
(2) https://www.boe.es/buscar/act.php'id=NJE-P-3568-66943  
(3) https://dogv.gva.es/portal/ficha\_disposicion\_pc.jsp'sig=2317/2005&L=1  
(4) https://www.boe.es/buscar/act.php'id=GHE-O-1706-3390  
(5) https://www.boe.es/buscar/act.php'id=REJ-X-4829-64490  
(6)https://dogv.gva.es/va/index.php'id=26&L=1&CHK\_TEXTO\_LIBRE=1&tipo\_search=legislacion&num\_tipo=9&signatura=0492/1989